Nafarroako Parlamentuko Mahaiak, 2017ko azaroaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Domenech Linde andreak aurkeztutako galdera, Osasunbidea-Nafarroako Osasun Zerbitzuaren ospitaleetan edo osasun etxeetan medikuaren aginduz ama-esnearen analisiak edo kultiboak egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko azaroaren 6an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

– Osasunbidearen ospitale edo osasun etxeren batean egiten al da medikuak agindutako ama-esnearen analisirik edo kultiborik?

– Ama-esnearen kultiborik eta antibiogramarik egiten ez bada, nola ezartzen da berariazko tratamendu antibiotikoa?

– Osasunbidean bularreko ekografiarik egiten al da medikuaren aginduz, mastitisaren bilakaera okerrekoa den kasuetan?

Iruñean, 2017ko azaroaren 2an

Foru parlamentaria: Mónica Doménech Linde